stanford-oval/wikipedia huggingface dataset:
Pac-Man
Kuvaus

Pac-Man on sokkelopeli, jossa Pac-Man-niminen keltainen pallo syö pisteitä ja erilaisia palkintoja. Kenttä on läpäisty, kun kaikki pisteet on syöty. Kentällä liikkuu myös neljä haamua (Blinky, Pinky, Inky ja Clyde), jotka yrittävät saada Pac-Manin kiinni. Jokainen kenttä alkaa tilanteesta, jossa aaveet ovat karsinassaan ja Pac-Man sokkelossa hieman niiden alapuolella. Kentällä on myös neljä erikoispistettä, joiden syöminen antaa Pac-Manille hetkellisen kyvyn syödä haamuja. Syödyistä haamuista jää jäljelle vain silmät. Nämä silmät palaavat hetkeksi karsinaan ja muuttuvat taas kokonaisiksi haamuiksi. Aika, jolloin haamut ovat haavoittuvia, vaihtelee kentästä toiseen, mutta se on pääsääntöisesti sitä lyhyempi mitä pidemmälle peli on edennyt. Tietyssä vaiheessa haamuja ei voi enää syödä, vaikka pelaaja onnistuisikin syömään energiapillerin.
Yksi kentällä oleva piste on 10 pisteen arvoinen; yhdellä kentällä sijaitsee yhteensä 240 syötävää pistettä. Pelaaja saa energiapisteistä 50 pistettä. Lisäpisteitä saa syömällä symboleita (joita kutsutaan ”hedelmiksi”, vaikka kaikki eivät itse asiassa ole hedelmän näköisiä). Symbolit muuttuvat pelin edetessä, ja tällöin myös niistä saatava pistemäärä kasvaa. Pelaaja saa oletusarvoisesti yhden Pac-Manin lisää jokaisen 10 000 pisteen jälkeen. Dippikytkimillä voidaan muuttaa pisterajaa 15 000 – 20 000 pisteeseen tai estää bonus-Pac-Man kokonaan.
Joidenkin kenttien välissä näytetään Pac-Manistä ja hirviöistä välianimaatioita. Nämä animaatiot ilmestyvät kenttien 2 ja 3, 5 ja 6, 9 ja 10 välissä sekä jokaisen neljän seuraavan läpäistyn kentän jälkeen.
Peli päättyy pelin muistin rajoituksista johtuen tasoon 255. Pelattavaa tasoa kuvataan alareunassa näkyvillä hedelmillä, joita voi näkyä korkeintaan seitsemän. Kun pelaaja saavuttaa tason 256, pelin pelattavaa tasoa määrittävä kahdeksan bitin muistiosio muuttuu arvosta 1111 1111 (255) arvoon 0000 0000 (0) yrittäessään näyttää arvon 1 0000 0000 (256), mikä puolestaan saa aikaan sen, että peli yrittää piirtää ruutuun 256 tasoa kuvaavaa hedelmää (integer overflow). Osa kentällä olevista pisteistä jää ylimääräisten hedelmien ja merkkien alle, jolloin kenttää ei voi läpäistä. Tōru Iwatani itse oli tarkoittanut pelin päättymättömäksi.
Jatko-osat ja muut versiot

Pac-Manille tehtiin jatko-osia, ja pelin inspiroimana muut valmistajat tekivät joitakin samantyylisiä pelejä. Pac-Manin seuraavina vuosina tehdyt jatko-osat olivat nimeltään Jr. Pac-Man ja Ms. Pac-Man. Nämä olivat melko samanlaisia kuin ensimmäinen Pac-Man -peli. Pac-Man -hahmoja käytettiin myös vuonna 1984 tehdyssä tasohyppelypelissä Pac-Land. Vuonna 1987 ilmestyi Pac-Mania, joka oli kuvattu isometrisellä projektiolla. Pac-Maniassa pelialueesta näkyi vain pieni osa kerrallaan, ja Pac-Man kykeni myös hyppimään.
Pac-Man -peleistä on tehty lukuisia käännöksiä ja klooneja tietokoneille ja pelikonsoleille. New Yorkin yliopiston interaktiivinen telekommunikaatiokurssi loi 2004 pelistä myös "Pac-Manhattan" -nimisen version, jossa Pac-Maniksi pukeutunut pelaaja juoksee ympäri New Yorkin katuja ja neljä muuta pelaajaa ovat haamuja.  Hakukoneyhtiö Google puolestaan muutti toukokuussa 2010 Pac-Manin 30-vuotisjuhlan kunniaksi hakukoneen etusivulla olevan logonsa pelattavaksi Pac-Man-labyrintiksi.
Vastaanotto

Mikrobitin Jukka Tapanimäki antoi pelin Game Boy -versiolle 78 pistettä sadasta.
Aiheesta muualla

Wikimedia Commonsissa on kuvia tai muita tiedostoja aiheesta .
Pac-Man Killer List of Videogamesissä (englanniksi)
Pac-Man MobyGamesissa (englanniksi)
Pac-Man Arcade History -sivustolla (englanniksi)
Pac-Man SpectrumComputing.co.uk -sivustolla (englanniksi)
Yli 250 Pacman-pelin linkkikokoelma (saksaksi)
Pac-Man
| --- | --- |
Hahmot:  Pac-Man | Haamut
Kolikkopelit:  Pac-Man |   Ms. Pac-Man  | Super Pac-Man | Pac-Man Plus | Professor Pac-Man | Pac & Pal | Jr. Pac-Man | Pac-Land | Pac-Mania | Pac-Man Arrangement (Arcade) | VR | Pac-Man Battle Royale
Flipperit:  Mr. & Mrs. Pac-Man | Baby Pac-Man (Videopeli/flipperi hybridi)
Konsolit & PC:  Pac-Man (Atari 2600) | Pac-Attack | Pac-Man 2: The New Adventures | Pac-In-Time |  World | Ms. Pac-Man Maze Madness | Adventures in Time | Pac-Man Collection | Ms. Pac-Man: Quest for the Golden Maze | Pac-Man All-Stars | Fever | World 2 | Vs. | Pac-Pix | Pinball Advance | Pac-Man Arrangement | Pac 'n Roll | World 3 | World Rally | Championship Edition | Party | Pac-Man & Galaga Dimensions | Pac-Man and the Ghostly Adventures | Pac-Man Museum | Pac-Man and the Ghostly Adventures 2
Televisiosarjat:  Pac-Man | Pac-Manin aavemaiset seikkailut
Atari 2600 ja Jr. Pac-Man
Preeriakana

| Preeriakana |
| --- | --- |
 Koiras
Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraoninae
Suku::  Preeriakanat Tympanuchus
Laji::  cupido
Kaksiosainen nimi
 Tympanuchus cupido  (Linnaeus, 1758 ) 
Katso myös
   Preeriakana Wikispeciesissä   Preeriakana Commonsissa 
Infobox OKNimi-testi OKIUCN-testi OK: 
Preeriakana (Tympanuchus cupido) on preeriakanojen sukuun kuuluva kanalintulaji.
Tuntomerkit

Preeriakana on tukeva ja kauttaaltaan ruskean juovikas lintu. Molemmilla sukupuolilla on pitkät niskasulat. Soitimella koiraan keltaiset ilmapussit niskan sivuilla ja silmien yläpuolella täyttyvät.
Levinneisyys

Preeriakanoja elää Pohjois-Amerikassa Yhdysvalloissa. Aiemmin se on pesinyt myös Kanadassa, mutta on hävinnyt sieltä ja monilta muilta alueilta Yhdysvalloista. Lajin kannan arvellaan olevan noin 360 000 sukukypsää yksilöä.
Naaras
Preeriakanat

| Preeriakanat |
| --- | --- |
 Preeriakana (Tympanuchus cupido)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Aitokanat Phasianidae
Alaheimo::  Metsäkanat Tetraoninae
Suku::  Preeriakanat Tympanuchus  Gloger, 1841
Katso myös
   Preeriakanat Wikispeciesissä   Preeriakanat Commonsissa 
Infobox OKNimi-testi OK: 
Preeriakanat (Tympanuchus) on metsäkanojen alaheimoon kuuluva lintusuku.
Preeriakanoihin (Tympanuchus) kuuluvia lajeja

Pikkupreeriakana (Tympanuchus pallidicinctus)
Preeriakana (Tympanuchus cupido)
Suippopyrstökana (Tympanuchus phasianellus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Tympanuchus (englanniksi)
Paavo Pekkonen

Paavo Pekkonen on tamperelainen kitaristi. Pekkonen on soittanut muiden muassa Bloodpit-, Jupiter- ja Egokills-yhtyeissä sekä toiminut keikkakitaristina useille yhtyeille. Nykyään hän soittaa punkyhtye Huorassa.
Pekkonen on muusikko Eero Pekkosen poika.
Aiheesta muualla

Bloodpitin sivut
Ouadane

| Ouadane وادان |
| --- | --- |
 Vanha torni Ouadanessa
 Ouadane
 Koordinaatit: 20°56′N, 11°37′W 
Valtio:  Mauritania
Hallintoalue:  Adrar
Departementti:  Ouadane
Väkiluku (2000):  3 695
Infobox OKVirheellinen NIMI-arvo: 
Ouadane (arab. وادان‎) on kaupunki Mauritanian länsiosassa. Sen perustivat berberit vuonna 1147, ja siitä tuli pian merkittävä kauppapaikka karavaanireittien varrella. Portugalilainen kauppa-asema perustettiin kaupunkiin vuonna 1487, mutta 1500-luvulta alkaen kaupunki rapistui. Osittain raunioitunut vanha kaupunki on UNESCOn maailmanperintökohde.
Ou

Ou tarkoittaa seuraavia:
Croatia Airlines, IATA-koodi OU, lentoyhtiö
Oaklandin yliopisto, lyhenne OU, yliopisto Yhdysvalloissa
oculus uterque, OU, molemmat silmät
Ohion yliopisto, lyhenne OU, yliopisto Yhdysvalloissa
Oklahoman yliopisto, lyhenne OU, yliopisto Yhdysvalloissa
Osmanian yliopisto, lyhenne OU, yliopisto Intiassa
ou (Psittirostra psittacea), lintulaji
Ou, joki Laosissa
Ou, vuoristo Japanissa
Oulaisten rautatieasema, liikennepaikkalyhenne Ou, rautatieliikennepaikka Suomessa
Oxfordin yliopisto, lyhenne OU, yliopisto Yhdistyneessä kuningaskunnassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ou”, voi hakea sivunnimihaulla, laajalla sivunnimihaulla tai tekstihaulla.
Pahoinvointi

Pahoinvointiin liittyy usein oksentelua, mutta se voi olla myös oksentelusta itsenäinen oire.
Pahoinvointi on yleinen oire, jolle ominaista on epämiellyttävä tunne, johon liittyy tuntemus lähestyvästä tarpeesta oksentaa. Pahoinvointi usein myös edeltää varsinaista oksentamista, mutta se voi myös esiintyä oksentelusta erillisenä epämiellyttävänä tuntemuksena. Pahoinvointi ei ole itsenäinen sairaus, vaan oire jostakin muusta sairaudesta tai kehon tilasta.
Vaikka pahoinvointiin liittyvä epämiellyttävä tunne paikantuu usein vatsan alueelle, ei pahoinvoinnin syy aina liity vatsan alueen sairauksiin. Lukuisten pahoinvointia aiheuttavien vatsan sairauksien ohella yleisiä syitä pahoinvoinnille ovat hermostoon liittyvät syyt kuten matkapahoinvointi tai migreeni sekä useat yleissairaudet kuten huonossa hoitotasapainossa oleva diabetes tai laajalle levinneet yleisinfektiot. Sairauksien ohella myös esimerkiksi raskaus voi aiheuttaa pahoinvointia.
Yleisimpiä syitä

Pahoinvoinnin taustalla on useimmiten orgaaninen syy, eli se on harvoin pelkästään vatsan toiminnallinen muutos ilman taustalta löydettävissä olevaa tilaa tai sairautta.
Tyypillisiä pahoinvointia aiheuttavia sairauksia ovat erilaiset suolistotulehdukset. Näitä voi aiheuttaa esimerkiksi ruokamyrkytys, norovirukset, kampylobakteerit, salmonella, shigella tai EHEC. Suolistotulehdukseen liittyvä pahoinvointi oksennuksineen alkaa yleensä äkisti. Oksentelu voi olla rajua ja sapensekaista. Tyypillisesti suolistotulehdukseen liittyy pahoinvoinnin ja oksennusten lisäksi myös ripulia. Lähes kaikki äkilliset suolistotulehdukset paranevat itsestään ilman hoitoa 1-3 vuorokauden kuluessa oireiden alkamisesta.
Muita ei-infektioperäisiä vatsan sairauksia joihin liittyy pahoinvointia ovat etenkin mahahaava, mahakatarri ja suolitukos. Näihin liittyy usein voimakas ja useita päiviä kestävä vatsakipu.
Yleisimpiä neurologisia syitä pahoinvoinnille on migreeni, johon liittyy tyypillisesti pahoinvoinnin lisäksi sykkivä päänsärky. Myös eimerkiksi aivokalvontulehdus ja aivoverenkiertohäiriöt voivat muiden oireiden ohella aiheuttaa pahoinvointia.
Hoito

Pahoinvointi johon ei liity vakavia yleisoireita voidaan hoitaa kotona, etenkin jos on aihetta epäillä pahoinvoinnin liittyvän tarttuvaan vatsatautiin. Myös muuhun tuttuun ja hyvänlaatuiseksi tunnettuun tilanteeseen, kuten aiemmin todettuun migreeniin liittyvä päänsärky, voidaan hoitaa yleensä kotihoidossa. Pääsääntönä pahoinvoinnin kotihoidossa on, että kiinteän ruuan syömistä vältetään, sillä se usein voimistaa pahoinvointia ja aiheuttaa oksentamisen. Nesteitä on aiheellista nauttia pieninä annoksina, sillä suuret kerta-annokset usein provosoivat oksentelua.
Mikäli nopeasti kehittyneeseen pahoinvointiin liittyy voimakas ja uudenlainen päänsärky, jonka taustalla ei ole aiemmin todettu migreeni, tulee potilaan hakeutua lääketieteelliseen hoitoon välittömästi kallonsisäisen syyn poissulkemiseksi. Päivystysluonteinen arvio on myös tarpeen muutaman tunnin sisällä, mikäli voimakas mahakipu aiheuttaa pahoinvointia ja oksentelua ilman ripulia tai pahoinvointiin liittyy voimakasta yleiskunnon laskua.
Hoitoa vaativan pahoinvoinnin syy tulee aina pyrkiä selvittämään ennen hoidon aloitusta. Hoito on syynmukaista. Myös pahoinvointia hillitseviä lääkehoitoja on saatavilla, mutta näiden käyttö tulee varata tilanteisiin, joissa pahoinvoinnin syy on jo tiedossa.
Ouaddaï

Ouaddaï on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002. Vuonna 2008 alueella oli 778 507 asukasta. 1600-luvulta aina vuoteen 1912 aluetta hallitsi Wadain eli Ouaddaïn sulttaanikunta.
Alueen pääkaupunki on Abéché. Se sijaitsee maan itäosassa, Sudanin vastaisella rajalla. Väestöstä pääosa on arabeja ja maboja. Pääelinkeino on maatalous.
Rajan takaa Sudanista alueelle on levinnyt etnisiä levottomuuksia sekä pakolaisia. Vuoden 2007 lokakuussa sinne julistettiin hätätila.  YK päätti 25. syyskuuta 2007 käynnistää aueella MINURCAT-operaation. Euroopan unionin neuvosto päätti tätä tukevasta EUFOR TCHAD/RCA -hankkeesta 28. tammikuuta 2008.
Paholainen on nainen

| Paholainen on nainen> The Devil Is a Woman |
| --- | --- |

Ohjaaja:  Josef von Sternberg
Käsikirjoittaja:  John Dos Passos
Perustuu:  Pierre Louÿsin romaaniin La Femme et le pantin
Tuottaja:  Adolph Zukor
Säveltäjä:   John Leipold  Heinz Roemheld 
Kuvaaja:   Lucien Ballard  Josef von Sternberg 
Leikkaaja:  Sam Winston
Tuotantosuunnittelija:  Hans Dreier
Pukusuunnittelija:  Travis Banton
Pääosat:   Marlene Dietrich  Lionel Atwill  Cesar Romero 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:  1935
Kesto:  82 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Paholainen on nainen (The Devil Is a Woman) on Josef von Sternbergin ohjaama ja kuvaama romanttinen elokuva vuodelta 1935. Se on sovitettu Pierre Louÿs’n vuonna 1898 julkaistusta romaanista La Femme et le pantin. Elokuva pohjautuu John Dos Passosin käsikirjoitukseen ja pääroolissa esiintyy Marlene Dietrich. Muissa rooleissa ovat Lionel Atwill, Edward Everett Horton, Alison Skipworth, Cesar Romero, Luisa Espinal ja Don Alvarado.
Elokuva on intohimotarina Concha Perezistä (Marlene Dietrich) johon miehet rakastuvat päättömästi ja ovat aina valmiina auttamaan tätä rahallisesti. Antonio Galvan (Cesar Romero) on ulkomailla asuva espanjalainen näkee Concha Perezin Etelä-Espanjassa karnevaaliviikon aikana ja rakastuu tähän. Kun hän tapaa ystävänsä Don Pasqualin ja kertoo ihastuksestaan, tämä varoittaa häntä naisesta, ja kertoo kuinka oli toistuvasti auttanut naista jota hän oli rakastanut edelleen vaikka tämä oli aina lopuksi hylännyt hänet. Aina kun nainen oli saanut mitä oli halunnut tämä lähtenyt tiehensä ja särkenyt hänen sydämensä.
Näyttelijät

| 0 | 1 | 2 |
| --- | --- | --- |
|  Marlene Dietrich  | … |  Concha Perez   |
|  Lionel Atwill  | … |  kapteeni Don Pasqual 'Pasqualito' Costelar   |
|  Edward Everett Horton  | … |  kuvernööri Don Paquito 'Paquitito'   |
|  Alison Skipworth  | … |  Señora Perez   |
|  Cesar Romero  | … |  Antonio Galvan   |
|  Don Alvarado  | … |  Morenito   |
|  Tempe Piggott  | … |  Tuerta   |
|  Paco Moreno  | … |  sihteeri   |
|  Morgan Wallace  | … |  tohtori Mendez   |
|  Jill Dennett  | … |  Maria   |
|  Lawrence Grant  | … |  kapellimestari   |
|  Luisa Espinal  | … |  mustalaistanssija   |
|  Donald Reed  | … |  Miguelito   |
Lähde:
Aiheesta muualla

Paholainen on nainen Internet Movie Databasessa (englanniksi)
The Devil Is a Woman (1935) American Film Institute – AFI. Viitattu 11.7.2022. (englanniksi)
The Devil Is a Woman Variety.  31.12.1934. Viitattu 11.7.2022. (englanniksi)
The Devil Is a Woman The Criterion Collection. Viitattu 11.7.2022. (englanniksi)
Pirkko Lantto

Pirkko Lantto (oik. Renvall, s. 24. huhtikuuta 1926 Oulu – 1. kesäkuuta 2008 Helsinki) oli suomalainen taidemaalari.
Lantto opiskeli Suomen Taideakatemian koulussa 1943–1946 ja 1947 Vapaassa taidekoulussa. Hänen opettajiaan olivat Sam Vanni, Sigrid Schauman ja Sulho Sipilä. Hän opiskeli 1949 Ranskassa Académie Julianissa.
Lanton vanhemmat olivat insinööri Iivari Lantto ja Irja Lantto, o.s. Hirvonen. Hänen puolisonsa oli vuodesta 1954 kuvanveistäjä Ben Renvall. Heillä oli neljä lasta, joista yksi on taiteilija Seppo Renvall.
Pakaste

Pakaste (vanh. syväjäädytystuote) on elintarvike, joka on jäädytetty mahdollisimman nopealla pakastamisella, jonka lämpötila on kauttaaltaan vähintään -18 celsiusastetta tai sitä kylmempi (lyhytaikaisesti kuitenkin alle -15 °C, esimerkiksi lastauksen ja purkamisen yhteydessä) ja joka myydään pakastettuna.
Pakaste on varustettava vähimmäissäilyvyysaikaa ja säilytysohjeita koskevien merkintöjen lisäksi sanalla ”pakastettu” ja/tai ”pakaste”. Pakasteita ei saa jäädyttää uudelleen sulatuksen jälkeen.
Sana pakaste saatiin Pauligin järjestämässä kilpailussa vuonna 1946. Ennen tätä käytettiin sanaa syväjäädytystuote.
Sanaa käytetään myös leikillisenä kielikuvana esimerkiksi termissä pakastevirka, toista tehtävää hoitavaa poliitikkoa tai viranhaltijaa odottamaan jätetty, tämän aiemmin hoitama virka tai työtehtävä (ks. virkavapaus)..
Aiheesta muualla

KTM:n Pakasteasetus[vanhentunut linkki]
Preeriakardinaali

| Preeriakardinaali |
| --- | --- |
 Talvipukuinen koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kardinaalit Cardinalidae
Suku::  Spiza
Laji::  americana
Kaksiosainen nimi
 Spiza americana  (Gmelin, 1789) 
Katso myös
   Preeriakardinaali Wikispeciesissä   Preeriakardinaali Commonsissa 
Infobox OKNimi-testi OKIUCN-testi OK: 
Preeriakardinaali (Spiza americana) on kardinaalien heimoon kuuluva varpuslintu.
Levinneisyys

Preeriakardinaalia tavataan pesivänä Kanadan eteläosissa ja Yhdysvalloissa ja talvehtivana Keski-Amerikassa ja Etelä-Amerikan pohjoisosissa. Lajin populaatio on hyvin suuri ja sen kannankehitys on vakaa. Preeriakardinaali on luokiteltu elinvoimaiseksi.
Elintavat

Preeriakardinaali elää avoimilla ja puoliavoimilla alueilla, erityisesti preerioilla ja rikkaruohopelloilla. Talvisin se muodostaa valtavia parvia, ja yhdessä parvessa voi olla 10–30 % koko maailman populaatiosta.
Piramerd

| Piramerd |
| --- | --- |

Henkilötiedot
Syntynyt: 1867
Kuollut: 1950 (82–83 vuotta)
Ammatti:  kirjailija
Kirjailija
Äidinkieli: kurdi
Tuotannon kieli: kurdi
Aiheesta muualla
Löydä lisää kirjailijoitaKirjallisuuden teemasivulta
Piramerd (1867–1950) oli kurdinkielinen kirjailija. Hän toimi Turkissa virkamiehenä mutta erosi virasta 1920-luvulla ja työskenteli vuodesta 1926 toimittajana lehdessä nimeltä Zhian, myöhemmin Zhin. Hän kehitti kurdin kieltä, julkaisi kansanrunoja ja kirjoitti poliittisia ja isänmaallisia runoja.
Aiheesta muualla

Piramerd, Iraniconline.org (englanniksi)
Prinimai menja

| Priminai menja Olga Buzova |
| --- | --- | --- |

Studioalbumin tiedot
 Äänitetty : 2018
 Tyylilaji: pop, tanssipop
 Levy-yhtiö: Archer Music Production
Olga Buzovan muut julkaisut
| Pod zvuki potselujev 2017 | Priminai menja 2018 | Vot ona ya 2021 |
Prinimai menja (ven. Принимай меня) on venäläisen televisiojuontaja Olga Buzovan toinen albumi. Se julkaistiin 5. lokakuuta 2018 levymerkillä Archer Music Production.
Kappaleet

Prinimai menja (Принимай меня)
Po serdtsu (По сердцу)
AtoMy (АтоМы)
Alkogol (Алкоголь)
Tože muzyka (GazLive Šou) (Тоже музыка (GazLive Шоу))
Ona ne boitsja (Она не боится)
WIFI
Egoistka (Эгоистка)
Notš tekila (Ночь текила)
Odna notš (Одна ночь)
Guby (Губы)
Slabost (Слабость)
Tšempion (Чемпион)
Pjatnitsa (Пятница)
Arvostelut

InterMedia
Palacio de las Cortes

Palatsin julkisivua.
Palacio de las Cortes on palatsimainen rakennus Espanjan pääkaupungissa Madridissa, Carrera de San Jerónimo -kadun varrella. Palatsissa toimii Espanjan parlamentin alahuone eli edustajainhuone (esp. Congreso de los Diputados). Palatsi edustaa uusklassista arkkitehtuuria ja sen on suunnitellut arkkitehti Narciso Pascual y Colomer (1808–1870).
Palatsin rakennustyöt käynnistettiin vuonna 1843, ja se vihittiin kuningatar Isabella II:n johdolla 31. lokakuuta vuonna 1850. Palatsin julkisivua koristaa muun muassa kuusi korinttilaista pylvästä ja kaksi pronssileijonaa, joiden suunnittelusta on vastannut Ponciano Ponzano. Palatsin pronssiset pääovet ovat puolestaan José María Sánchez Pescadorin työtä.
Vuonna 1990 palatsiin tehtiin moderni laajennusosa.
Paladin

Paladin viittaa seuraaviin:
Paladin Industries, yhdysvaltalainen lentokonevalmistaja
Paladin tai paladiini, hahmo monissa roolipeleissä
Paladin, sarjakuvahahmo useissa Marvel Comicsin sarjakuvissa
Les Paladins, Jean-Philippe Rameaun ooppera
HMS Paladin (1916), Amiraliteetin M-luokan hävittäjä
HMS Paladin (G69), P-luokan hävittäjä
Pahnuslampi

| Pahnuslampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′03″N, 23°33′50″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Petäjäjärveen 
Järvinumero:  35.342.1.012
Mittaustietoja
Pinnankorkeus:  149,7 m  
Rantaviiva:  0,687 km  
Pinta-ala:  2,546 ha  
Saaria:  ei saaria 
 fiPahnuslampi 
Pahnuslampi  on Pirkanmaalla Ikaalisissa Juhtimäen kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,5 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Parkusjoen alaosan alueeseen (35.342) se kuuluu. Lammen vedenpinnan korkeus on 149,7 metriä mpy.
Ouachitan piirikunta (Louisiana)

Ouachitan piirikunta (engl. Ouachita Parish, ransk. Paroisse d'Ouachita) on Yhdysvaltojen Louisianan osavaltiossa sijaitseva piirikunta. Sen väkiluku oli 153 279 vuonna 2019. Piirikunnan hallintokeskus on Monroen kaupunki. Piirikunta on perustettu 31. maaliskuuta 1807.
Aiheesta muualla

Kuvia tai muita tiedostoja aiheesta Ouachitan piirikunta (Louisiana) Wikimedia Commonsissa
Potamanthus

| Potamanthus |
| --- | --- |
 Potamanthus luteus
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Päivänkorennot Ephemeroptera
Heimo::  Potamanthidae
Suku::  Potamanthus  Pictet, 1845
Katso myös
   Potamanthus Wikispeciesissä   Potamanthus Commonsissa 
Infobox OKNimi-testi OK: 
Potamanthus on päivänkorentojen (Ephemeroptera) lahkoon ja Potamanthidae-heimoon kuuluva hyönteissuku. Sukuun kuuluu todistetusti 13 luonnonvaraista lajia.
Aiheesta muualla

Kuvia tai muita tiedostoja aiheesta Potamanthus Wikimedia Commonsissa
Palaemon

Palaemon voi viitata seuraaviin:
Palaimon (lat. Palaemon) eli Melikertes, hahmo kreikkalaisessa mytologiassa
Palaemon, katkarapujen suku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palaemon”, voi hakea sivunnimihaulla, laajalla sivunnimihaulla tai tekstihaulla.
Nürburgringin 6 tunnin ajo 2016

|  Nürburgringin 6 tunnin ajo 2016 |
| --- | --- |
 4 osakilpailu 9 osakilpailusta kaudella FIA World Endurance Championship -kausi 2016. 

Päivämäärä:  24. heinäkuuta 2016
Sijainti:  Nürburgring
Kilpailun kesto:  6 tuntia
Nürburgringin 6 tunnin ajo 2016 oli FIA World Endurance Championship -kauden 2016 neljäs osakilpailu, joka ajettiin 24. heinäkuuta Nürburgringin radalla Saksassa.
Kilpailun voitti Porschella ajaneet Timo Bernhard, Mark Webber ja Brendon Hartley.
Puolan liettualaiset

| Puolan liettualaiset |
| --- | --- |
Väkiluku:  7 374 (2011)
Asuinalueet:   Podlasian voivodikunta
Kielet:  liettua, puola
Uskonnot:  katolisuus
Puolan liettualaiset ovat Puolan alueella asuvia liettualaisia.
Vuoden 2002 väestönlaskennassa liettualaisia oli yhteensä 5 639 ja vuoden 2011 väestönlaskennassa 7 374 henkeä. Liettualaisista suurin osa asui 2011 väestönlaskennassa Podlasian voivodikunnan alueella. Puolan vuoden 2011 väestönlaskennassa 5 303 henkilöä ilmoitti liettuan kotikielekseen, joista 3 597 henkilöä ilmoitti liettuan ainoaksi kotikielekseen.
Liettualaisilla oli vuoden 2011 väestönlaskennassa Podlasian voivodikunnan kunnista yli 10 prosentin osuus Puńskin ja Sejnyn kuntien väestöstä, joista ensinmainitussa liettua on määritelty viralliseksi avustavaksi kieleksi.